Президенттікке үміткер қазақ тілінен қандай сынақ тапсырады?
"Президенттікке үміткер қазақ тілінен қандай сынақ тапсырады?" | "https://abai.kz/post/158101"
TITLE: Президенттікке үміткер қазақ тілінен қандай сынақ тапсырады?
URL: https://abai.kz/post/158101
META: "Президенттікке үміткер қазақ тілінен қандай сынақ тапсырады?" | "https://abai.kz/post/158101"
DATE: 29.09.2022
AUTHOR(s): Abai.kz
TOTAL WORDS: 159
TEXT: Биыл 20 қарашада президент сайлауына қатысатын үміткерер қазақшаны еркін меңгерген болуы тиіс. Оны анықтау үшін арнайы лингвистикалық комиссия құрылады. «Қазақстан президенттігіне кандидаттың мемлекеттік тілді жетік меңгеруі ҚР Конституциясының 41-бабы бойынша лингвистикалық комиссияның қаулысымен анықталады. ОСК-ның осы мәселе бойынша құзыреті «ҚР-дағы сайлау туралы» Конституциялық заңның 54-бабы 2-тармағында көрсетілген. Нақтырақ айтқанда, осы бапқа сәйкес, Конститутцияның 41-бабының 2-тармағын ресми түсіндіру туралы Конституциялық кеңестің шешімі бойынша мемлекеттік тілді білудегі кандидаттың біліктілігін анықтау Орталық сайлау комиссиясының шешімімен айқындалады. ҚР Конституциясының 41-бабы 2- тармағын ресми түсіндіру туралы Конституциялық кеңестің 1998 жылғы 9 қазандағы №280 қаулысына сәйкес, ҚР Конституциясының 41-бабы 2-тармағы нормасының мемлекеттік тілді еркін меңгерген деген бөлігінде «қазақ тілінде сауатты түрде оқиды, жазады, өз ойын қиналмай оңай жеткізеді және көпшілік алдында сөйлей алады» деп айтылған», - деді ҚР Орталық сайлау комиссиясының хатшысы Мұхтар Ерман. Лингвистикалық комиссия құрамында 5 маман болады. Президеттікке үміткер адам 2 беттен аспайтын жазбаша тапсырма орындайды, 3 беттен аспайтын мәтінді оқиды және көпшілік алдында 15 минуттан кем емес уақыт сөз сөйлейді. Abai.kz
